ترکیه جمهوریتی جمهوررئیسی رجب طیب اردوغان بیلن روسیه دولت رهبری ولادیمیر پوتین, ترکیه پایتختی انقره ده اوز ارا اوچره شدی.
شونده ی قیلیب ایککی رهبر نینگ جاری ییلده 8 نچی مراتبه اوز ارا اوچره شیتگن لیک لری کورینماقده.
جمهوررئیسی اردوغان, ترکیه بیلن روسیه آره سیده سیاست, تجارت, توریزم و انرژی ساحه لری بوییچه مناسبت لرنینگ کونساین چقورله شیب باریتگن لیگی نی بیلدیردی.
روسیه بیلن بولگن تجارت حجمی نینگ جاری ییل نینگ ایلک 10 آییده 30 فایز مقیاسیده آرتیب کیتگن لیگی نی بیلدیرگن جمهوررئیسی اردوغان, آق قویو هستوی سنترالی و باشقه مشترک انرژی پروژه لر نینگ تطبیق ایتیلیشی نینگ مهم ایکن لیگی نی ایسله تیب اوتدی.
پوتین بیلن منطقه مقیاسیده گی مسئله لر توغری سیده بحث ایتگن لیگی نی بیلدیرگن اردوغان, امریکا قوشمه ایالت لری دولت رهبری دونالد ترامپ نینگ بیت المقدس نی اسرائیل پایتختی اوله راق اعلان ایتگن لیگی نینگ کتته قیین چیلیککه سبب بولگن لیگینی بیلدیررایکن, اوشبو خصوص نینگ مسلمان لر, مسیحی لر و سالم بیر عقل گه ایگه یهودی لرنی حیرت لنتیریب قویگن لیگی نی معلوم قیلدی.
پوتین بیلن سوریه مسئله سی توغری سیده بحث ایتگن لیک لری نی معلوم قیلگن اردوغان, نوامبر آیی نینگ 22 نچی کونیده سوچیده بولیب اوتگن ییغیلیش گه اوخشش ینه بیر ییغیلیش اوتکزیش نی ریجه لیتگن لیک لری نی ایما ایتدی.
اردوغان, روسیه دن اس 400 راکت سیستم لری نینگ آلینیشی بیلن علاقه لی فعالیت لرنینگ جاری هفته ده انیق له شه دیگن لیگی نی معلوم قیلدی.
پوتین ایسه, سوریه مسئله سی بوییچه ترکیه بیلن یقین ارتباطده ایکن لیک لری نی بیلدیررایکن, سوریه نینگ بویوک بیر قسمی نینگ تروریست لر دن تصفیه ایتیلگن لیگی نی ایسله تیب اوتدی.
پوتین, ترکیه دن آلدین سوریه گه بارگن لیگی و رژیم مسئول لری بیلن مخالف تامان لر نی توپلَیدیگن سوریه ملی دیالوگ کنگره سی باره سیده صحبت ایتگن لیگی نی بیلدیردی.
سوریه ده ییچیم یولی تاپیلیشی بوییچه اردوغان نینگ فعالیت لری نی تقدیربیلن کوتیب آلیتگن لیک لری نی معلوم قیلگن پوتین, امریکا قوشمه ایالتلری رهبریتی نینگ بیت المقدس قراری بیلن تینچ لیک پروسه سی گه توسیق بولگن لیگی نی معلوم قیلدی.
پوتین, بیت المقدس نینگ موقفی بیلن علاقه لی معما نینگ اسرائیل بیلن فلسطین آره سیده گی مذاکره لر آرقه لی ییچیلیشی کیره ک ایکن لیگی نی بیلدیردی.
پوتین, ترکیه دن آلدین کوتیلمه گن بیر شکلده سوریه نینگ لاذقیه شهری گه سفر قیلیب, اوشبو منطقه ده موجود بولگن روس حربی لری نینگ چیقیشی بوییچه تاپشیریق بیردی.
پوتین, عینی دمده سوریه آرتیدن مصر گه قیسقه بیر سفر اویوشتیرگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
